इंतजार हुआ खत्म, खुल गए आरसीए के ताले
इंतजारकी घड़ियां खत्म हुईं और 9 महीने 12 दिन के बाद राजस्थान क्रिकेट संघ के कार्यालय पर लगी सील खोल दी गई। आरसीए के सचिव सुमेंद्र तिवारी ने ताला खोला और कार्यालय में वैदिक मंत्रोच्चार के साथ पूजा-पाठ भी की गई।
सभी पदाधिकारियों के चेहरे पर खुशी साफ झलक रही थी। शायद एक उम्मीद जगी है कि अब राजस्थान क्रिकेट पटरी पर जाएगा। इसे अब किसी की नजर नहीं लगेगी। करीब आधे घंटे की पूजा-पाठ के बाद सुमेंद्र तिवारी ने कहा, ‘आपसी लड़ाई तो हमने सुलझा ली, अब हमारी लड़ाई बीसीसीआई से है। सबसे पहले हमें बीसीसीआई से प्रतिबंध हटवाना है। स्पोर्ट्स एक्ट के तहत प्रतिबंध वैसे भी गैर-कानूनी है।’ जब तक ललित मोदी अध्यक्ष हैं, बीसीसीआई तो आरसीए को मान्यता नहीं देगी, पूछने पर सुमेंद्र ने कहा, ‘अगले एक-दो महीने में हम इसी पर काम करेंगे। तीन-चार लोगों की एक कमेटी बना कर बीसीसीआई पदाधिकारियों से मिलेंगे। फिर देखते हैं इसका क्या हल निकलता है। इसके बाद भी हल नहीं निकला तो मिल-बैठकर और ललित मोदी से सलाह-मशविरा करके कोई दूसरा रास्ता निकालने की भी कोशिश करेंगे।’ अब ताले खुल गए हैं, सबसे पहला काम क्या होगा, ‘आरसीए स्टाफ के जिन लोगों को पिछले 9 महीने से वेतन नहीं मिला है उन्हें वेतन दिलवाने की कोशिश होगी। फिर राजस्थान के जिलों में क्रिकेट शुरू की जाएगी।’
कौन-कौन थे मौजूद
सुमेंद्रतिवारी, आर. एस. नांदू, आर.एस. राठौड़, विनोद सारण, पवन गोयल, राजेश शर्मा, नृपजीत सिंह, सुभाष जोशी, मोहम्मद इकबाल और प्रदीप नागर।
क्रिकेट हित में उचित कदम उठाया जाए
आरसीएके पूर्व सचिव सुभाष जोशी ने भी ताले खुलने पर खुशी जताई और कहा, अब बस जल्द से जल्द बीसीसीआई से भी प्रतिबंध हट जाए तो राजस्थान क्रिकेट पटरी पर जाएगी। इसके लिए जल्द से जल्द प्रयास किए जाने चाहिए। राजस्थान क्रिकेट की भलाई के लिए उचित कदम उठाया जाना जरूरी है।
23 दिसंबर, 2015 : राजस्थानक्रिकेट संघ के कार्यालय की सील 9 महीने 12 दिन के बाद खुली।
17दिसंबर 2015 : अमीनपठान गुट ने अविश्वास प्रस्ताव वापस लिया।
5नवंबर, 2015 : हाईकोर्टने सुप्रीम कोर्ट की रिटायर्ड जज ज्ञान सुधा मिश्रा को अविश्वास प्रस्ताव पर वोटिंग के समय पारदर्शिता बनाए रखने के लिए नियुक्त किया।
12मार्च, 2015 : मोदीऔर अमीन पठान के समर्थकों में आरसीए परिसर में हुई झड़प के बाद कोर्ट ने आरसीए ऑफिस को सील करने के आदेश दिए।
6नवंबर, 2015 : ललितमोदी के नेतृत्व वाले आरसीए पदाधिकारियों के खिलाफ अविश्वास प्रस्ताव लाने को हाईकोर्ट के समक्ष दोनों गुट राजी हुए।
5सितंबर, 2015 : ललितमोदी गुट ने बीसीसीआई द्वारा गठित एड हॉक बॉडी गठित किए जाने को कोर्ट में चुनौती देने की बात कही।
4सितंबर, 2015 : बीसीसीआईने राजस्थान क्रिकेट संघ को रन करने के लिए एड हॉक पैनल का गठन किया।
6मई, 2014 : बीसीसीआईके अंतरिम अध्यक्ष शिवलाल यादव ने आरसीए को ही सस्पेंड कर दिया।
सितंबर2013 : बीसीसीआईने ललित मोदी पर प्रतिबंध लगाया।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva